Afdelingsvedtægter+NV

Hvis I vil starte en ny afdeling.... er det en god ide at blive enige om nogle vedtægter for afdelingen. Når I har dem på plads må I gerne sende dem til kollektivgruppen i KBHff (i en mail). Formelt set er vedtægterne det grundlag, jeres afdeling bliver optaget i foreningen på. Når vedtægterne er på plads skulle I også gerne have udpeget en butiksrepræsentant til KBHff's bestyrelse to økonomiansvarlige en indkøbsansvarlig

Nedenstående skabelon kan I tage som udgangspunkt for jeres afdelings vedtægter. Der er indsat nogle parenteser, som I skal udfylde – men i øvrigt står det frit for at ændre paragrafferne og indsætte nye. Eneste obligatoriske paragraf er formålsparagraffen, som er kopieret fra KBHff's vedtægter. //Vedtægts skabelon for lokalafdelinger i KBHff//

//Skriv kommentarer ind i parrates med dit navn//

§ 1. Navn og hjemsted Stk. 1. Afdelingens navn er **__KBHff NV__**. Stk. 2. Afdelingens hjemsted er **__København NV__**

§ 2. Formål Stk. 1. Afdelingens formål er: · At være en del af en bæredygtig fremtid ved at gøre bæredygtige, økologiske fødevarer tilgængelige for alle. · At forsyne medlemmerne med et sæsonbetonet udbud af økologiske varer, der er dyrket og produceret så lokalt som praktisk muligt. · At skabe et økonomisk bæredygtigt, selvstændigt og transparent alternativ til de kommercielle fødevarevirksomheder. · At være et lokalt forankret arbejdende fællesskab, der danner ramme for samarbejde og møde mellem mennesker på en åben og inkluderende vis. · At støtte fair og direkte handel. · At være miljøvenlig ved bruge ressourcer med omtanke. · At formidle og fremme viden om økologi, fødevarer, tilberedning og forbrug

//Anne Mette@ formålsparagraffen er i overensstemmelse med hovedvedtægterne for hele foreningen, og skal som udgangspunkt ikke ændres//

**§3. Medlemskreds** Stk. 1. Alle medlemmer af KBHff kan blive medlemmer af KBHff Nordvest Stk. 2. KBHff Nordvest følger KBHff's vedtægter for medlemmer. § 4. Afdelingsmøderne Stk. 1. Afdelingsmøderne er afdelingens højeste myndighed. Stk. 2. Afdelingsmøderne tilstræbes afholdt x gange om året **__(Pernille foreslår 2 gange om året)__**. (AL: Hvad med //mindst 2 gange om året//) (Anne Mette: tror det skal være 4, men kan se at med jul og sommerferie, så måske //mindst 3 gang om åre//t)

Stk. 3. Afdelingsmøderne har til formål at give medlemmerne mulighed for at træffe beslutninger omkring afdelingens drift og udvikling, herunder fordelingen af afdelingens økonomiske overskud. Stemmeberettigede på afdelingsmøderne er alle medlemmer af KBHff Nordvest. Hvert medlemskab har en stemme. Der kan ikke stemmes ved fuldmagt. Stk. 4. Forslag til afdelingsmøderne skal være butiksgruppen i hænde senest tre uger før mødet, hvorefter de offentliggøres på afdelingens hjemmeside og i det elektroniske nyhedsbrev. Dette skal ske senest en uge inden afdelingsmødet ( AL: Er det her ikke lige lovlig stramt? Kan det i nogen situationer ikke være ok hvis bare mødeplanlæggerne kender et punkt/forslag mindre end tre uger før?). (Anne Mette: Måske skal det omformuleres så indkaldelse skal ske mindst tre uger før, to uger før skal forslag foreligge butiksgruppen og så skal dagsorden offentliggøres en uge inden afdelingsmødet på e-nyhedsbrev og hjemmeside)

Stk. 5. I forbindelse med forslag til afdelingsmøderne tilstræbes konsensus. Hvis mødets dirigent finder dette umuligt, kan forslag vedtages med simpelt flertal. Stk. 6. Butiksrepræsentant, indkøbsansvarlig og de 2 økonomiansvarlige skal vælges på et afdelingsmøde for en periode på …. (her indskrives en periode, fx et år eller et halvt år).. (AL: Hvad med at starte for et halvt år?) (Anne Mette: Ja det er en mulighed, ville egentlig synes det er optimalt med et år, men kan godt se at det måske er lang tid at binde sig)

§ 5. Afdelingens daglige ledelse Stk. 1. Afdelingens daglige ledelse udgøres af butiksgruppen, udfra vedtagne beslutninger foretaget på afdelingsmøderne, i overensstemmelse med disse vedtægter. Stk. 2. Butiksgruppen udgøres af butiksrepræsentanten, den indkøbsansvarlige, de to økonomiansvarlige og evt. suppleanter samt medlemmer af afdelingen, der ønsker at deltage i afdelingens daglige drift. Stk. 3. Afdelingen indstiller butiksrepræsentanten som medlem af KBHff's bestyrelse. Butiksrepræsentanten vælges ind i KBHff’s bestyrelse ved den årlige generalforsamling. Stk. 4. Butiksgruppens beføjelser begrænser sig udelukkende til mindre økonomiske anliggender i forbindelse med den daglige drift. ( **__her kan evt. indføjes et konkret beløb, en bagatelgrænse)__** (AL: er det 2000?)

§ 6. Økonomi, regnskab og revision Stk. 1. Afdelingens regnskabsår følger kalenderåret. Stk. 2. Afdelingens regnskab føres af de økonomiansvarlige. Stk. 3. Afdelingerne bidrager til foreningens fælles økonomi ved kvartalsvis indbetaling af et afdelingskontingent. Afdelingskontingentet fastsættes af KBHff's generalforsamling. Stk. 4. Regnskabet revideres af de på KBHff's generalforsamlings valgte revisorer. Stk. 5. Butiksgruppen kan i ingen tilfælde hæfte for afdelingens eventuelle underskud eller gæld. Stk. 1.Afdelingens opløsning kan kun ske på et medlemsmøde indkaldt med dette for øje, med 3/4 af de fremmødtes stemmer for forslaget. Stk. 2. Eventuelt overskud/formue/materiel tilfalder ved opløsning af afdelingen KBHff.
 * §7. Afdelingens opløsning. **